日喀则市定日县“1·07”地震

日喀则市定日县“1·07”地震，指个是北京辰光2025年1月7号9点05分发生勒中华人民共和国西藏自治区日喀则市定日县个一趟面波震级6.8级或矩震级7.1级个地震，震源深度约10公里。截至1月7日19时，地震已造成126人遇难、188人受伤。

构造背景
地震震中来勒青藏高原拉萨地块里向，距离地震最近个断层是约11公里远个丁木错断裂，震源机制是拉张型破裂。印度板块帮欧亚板块碰撞造成个青藏高原抬升、地壳缩短增厚外加广泛个高原变形，是控制中国大陆西部构造变形个主要动力学机制。青藏高原南部地区同时受到南北向挤压搭仔东西向拉张应力个作用，发育有近南北向搭近东西向两种典型断裂。箇种强烈地壳形变作用下头，拉萨地块搭周边个断裂带活动特别强烈。中国地震台网中心专家认为，箇趟地震是拉萨地块个一次能量释放。

 影响范围 
箇趟地震震中来勒定日县措果乡，震中20公里范围里向人口约6900人，有3只乡级行政区驻地搭仔27只村。

箇趟地震导致定日县搭仔附近个拉孜县、萨迦县弗同程度受灾。，邻国尼泊尔、印度亦有明显震感。

 人员财产损失 
截至1月7号15点钟，已确认至少95人死脱、130人受伤，上千间房屋坏脱，震中附近亦有停水停电报告，弗少老百姓来勒室外避难。

受地震影响，出于安全考虑，定日县境内个珠穆朗玛峰景区从1月7号10点开始暂停对外开放，直到3月1号纔重新开放。

另外，地震导致拉日铁路一度停运。铁路部门来勒地震发生以后一度让拉日铁路卡如站到日喀则西（含）间线路停运，扣停C885次列车，1月7号当天日喀则到拉萨个C886次旅客列车也临时停运。地震还导致219国道定日县措果乡路段坍脱。

 参考 

Category:2025年地震
Category:西藏